พอดี่กินยาคุมอยู่กินมาตลอดแล้วมีอะไรกับแฟน น้ำหลั่งใน แล้วก้กินยาคุมต่อประมา3-4วัน หลังจากนั้นก้หยุดกินยากลางแผง หยุดมาได้ประมาน4-5วัน ก้มีเลือดออกแต่ไม่ใช้ประจำเดือน จะเสี่ยงต่อการท้องไหมค่ะ
สวัสดีค่ะ การใช้ยาคุมแบบแผงรายเดือนนั้นจะมีประสิทธิภาพในการคุมกำเนิดได้สูงมาก หากได้ใช้อย่างถูกต้อง กล่าวคือกินทุกวันต่อเนื่องจนครบแผง หมดแผงยาค่ะ การหยุดกินยากลางแผงนั้น อาจทำให้มีเลือดออกผิดปกติทางช่องคลอด ร่วมกับอาจทำให้ตั้งครรภ์ได้ดังนั้นในกรณีนี้หากเลย 72 ชั่วโมงหลังมีเพศสัมพันธ์ครั้งสุดท้ายมาแล้ว ก็อาจไม่มีข้อบ่งชี้ในการใช้ยาคุมฉุกเฉินช่วย หรือถ้าจะกินยาคุมต่อก็อาจจะต่อไม่ได้ เพราะหยุดมาเกิน 3 วันติดต่อกันแล้ว ตอนนี้ควรสังเกตรอบเดือนครั้งต่อไป หากมาคลาดเคลื่อนเกินกว่า 35 วันจากครั้งก่อน ควรซื้อชุดตรวจครรภ์ทางปัสสาวะมาตรวจเองเบื้องต้น ให้ผลบวกได้ตั้งแต่ 10-14 วันหลังปฏิสนธิค่ะ และครั้งต่อไปหากใช้ยาคุมแบบแผง แนะนำการใช้ให้หมดแผงนั้นๆ ไม่หยุดก่อนกลางคัน เพื่อให้ได้ประสิทธิภาพยาและไม่เกิดผลข้างเคียง